สืบเนื่องจากพบเห็นรถจอดชิดประปาหัวแดง ซึ่งเจ้าของรถเป็นผู้อยู่อาศัยในชุมชนได้ใช้ถนนสาธารณะในกรุงเทพเป็นที่จอดรถประจำทุกวันเป็นเวลาหลายปี เพราะจุดประปาหัวแดงนี้อยู่ติดหน้าบ้านของเจ้าของรถ จึงเห็นว่าน่าจะไม่เหมาะสมเพราะเป็นการจอดรถชิดจนขวางการเปิดฝาจ่ายน้ำประปาหัวแดง หากกรณีเกิดเพลิงไหม้ในชุมชนซึ่งเคยเกิดมาแล้วหลายครั้ง จะทำให้เสียโอกาสในการใช้น้ำประปาดับเพลิงได้ ผู้ร้องเรียนได้ส่งจดหมายและภาพประกอบถึงท่านผู้ว่าชัชชาติไปแล้ว 2 ครั้ง (ธ.ค.65, ม.ค.66) สำหรับภาพที่ส่งในวันนี้เป็นภาพประปาหัวแดงจุดอื่นในกรุงเทพ แต่มีรถจอดขวางเช่นกัน (ถ่ายภาพ 8 มี.ค.66) ไม่ทราบว่าท่านผู้ว่าได้รับทราบปัญหาเส้นเลือดฝอยกรณีแบบนี้หรือไม่ หรืออาจจะไม่มีอำนาจหน้าที่ในการจัดการ เพราะบัดนี้ผ่านมา 3 เดือนแล้วยังไม่มีความเปลี่ยนแปลงใด ๆ เลย
จึงขอเรียนถามว่าถ้าหากทางกทม.ไม่มีอำนาจ จะประสานงานกับหน่วยงานที่รับผิดชอบได้หรือไม่ จะทราบผลอย่างเป็นรูปธรรมเมื่อไร 
ในฐานะคนกรุงเทพได้ติดตามนโยบายของท่านผู้ว่า มีนโยบายที่เกี่ยวข้องกับอัคคีภัย 8 นโยบายที่ท่านอาจจะดำเนินการให้เป็นที่เรียบร้อยก่อนหมดวาระในอีกประมาณ 3 ปีข้างหน้า
ตัวอย่างนโยบาย และข้อคำถาม
นโยบาย 1.พัฒนาบัญชีอุปกรณ์ในการเผชิญเหตุสาธารณภัยฉุกเฉินระดับย่าน
https://www.chadchart.com/policy/621680624e43cd8b4760bc45/
กทม.จะดำเนินการดังนี้ ...ข้อ 4. เมื่อเกิดเหตุผู้อยู่อาศัยในย่าน อปพร. อาสาสมัครกู้ภัย และเจ้าหน้าที่ สปภ. ตรวจสอบและเรียกใช้อุปกรณ์ในละแวกใกล้เคียง สามารถเข้าถึงอุปกรณ์ได้ทันท่วงทีเพื่อลดความสูญเสีย และเพิ่มประสิทธิภาพการระงับเหตุ... 
--- คำถาม หากเกิดอัคคีภัย ประปาหัวแดงนับเป็นหนึ่งในอุปกรณ์ตามนโยบายนี้หรือไม่
-------------------------------
นโยบาย 2.เพิ่มประปาหัวแดง โดยเฉพาะเขตที่อยู่อาศัยหนาแน่น
https://www.chadchart.com/policy/621680e64e43cd8b4760bc46/
คนกรุงเทพฯ ได้อะไร 
 - ปลอดภัยมากขึ้นจากการที่สามารถลดเวลาในการเข้าระงับเหตุ จำกัดวงความเสียหาย
--- คำถาม จะปลอดภัยได้อย่างไร หากเกิดอัคคีภัย มีแนวทางการป้องกัน /จัดการอย่างไรบ้าง เพราะปัจจุบันยังมีรถจอดขวางประปาหัวแดงอยู่ 
 - ลดข้อจำกัดในการเข้าถึงของยานพาหนะบรรทุกน้ำขนาดใหญ่
...ประปาหัวแดงเป็นหนึ่งในปัจจัยสำคัญในการเพิ่มประสิทธิภาพ และช่วยให้การระงับเหตุอัคคีภัยทำได้อย่างรวดเร็วมากขึ้น โดยมาตรฐานการระงับเหตุสาธารณภัยสากลกำหนดเป้าหมายเข้าถึงอยู่ที่ภายใน 8 นาทีหลังจากเกิดเหตุ ดังนั้น กทม. จะ
 1. เพิ่มจำนวนประปาหัวแดง โดยเฉพาะในเขตเมืองขยายในบริเวณกรุงเทพฯ ชั้นกลาง กรุงเทพฯ ชั้นนอก และชุมชนแออัดตรอกซอกซอย ในบริเวณพื้นที่ชั้นในที่ยังขาดการติดตั้ง เพื่อให้มีจำนวนประปาหัวแดงที่สัมพันธ์ต่อการขยายตัว และความหนาแน่นของประชากรและสิ่งปลูกสร้างในเขตต่างๆ ของกรุงเทพมหานครให้มีจำนวนครอบคลุมได้มาตรฐานของสำนักป้องกันและบรรเทาสาธารณภัย และมาตรฐานสากล ให้สามารถให้บริการน้ำสำหรับดับเพลิงในสภาวะฉุกเฉิน 
 2. ตรวจสอบสถานะและสภาพความพร้อมในการใช้งานอยู่เสมอ โดยพิจารณาศึกษาการประยุกต์ใช้เทคโนโลยี เช่น การติดเซนเซอร์เพื่อติดตามตรวจสอบสถานะความพร้อมของประปาหัวแดงจุดต่าง ๆ 
--- คำถาม เพิ่มประปาหัวแดง แต่รถสามารถจอดขวางฝาเปิดได้ ?
------------------------------- 
นโยบาย 3.จัดทำแผนปฏิบัติการป้องกันและบรรเทาสาธารณภัยในระดับเขต
https://www.chadchart.com/policy/621a70aa4e43cd8b4760bcca/
คนกรุงเทพฯ ได้อะไร
  -  มั่นใจในความปลอดภัยมากขึ้น เนื่องจากมีแผนปฏิบัติการและเจ้าหน้าที่สนับสนุนงานด้านความปลอดภัยที่เจาะจงกับบริบทพื้นที่
---ปัจจุบันกทม.ยังไม่สามารถทำให้มั่นใจได้
รายละเอียด
ในแผนการป้องกันและบรรเทาสาธารณภัยแห่งชาตินั้นได้กำหนดให้องค์การปกครองในระดับอำเภอตระเตรียมแผนปฏิบัติการป้องกันและบรรเทาสาธารณภัย แต่ในระดับสำนักงานเขต กทม.ยังไม่ได้มีการจัดทำแผนปฏิบัติการป้องกันและบรรเทาสาธารณภัยดังกล่าว
กทม.จึงต้องมีขั้นตอนในการจัดให้เกิดแผนปฏิบัติการป้องกันและบรรเทาสาธารณภัย ดังนี้
  1. สำนักงานเขตต้องจัดการให้มีการศึกษาและวิเคราะห์ 5 ภัยพิบัติความเสี่ยงสูงในระดับย่าน เช่น อัคคีภัย อาคารและโครงสร้างถล่ม ฯลฯ
  2. สำนักงานเขตต้องจัดให้มีการจัดทำแผนปฏิบัติการป้องกันและบรรเทาสาธารณภัยที่สอดคล้องกับแผนภัยพิบัติ 5 ด้านที่มีความเสี่ยงสูงที่สุด
  3. สำนักงานเขตต้องมีการกำหนดเจ้าหน้าที่รับผิดชอบหน้าที่สนับสนุนด้านปฏิบัติการ อำนวยการ บริหารจัดการ การเงินและธุรการ